
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS NEGYVENAMŲJŲ PATALPŲ, ESANČIŲ ŠAKIUOSE, E. STEPONAIČIO G. 10, NUOMOS SUTARTIES SUDARYMO NAUJAM TERMINUI

2013 m. spalio 31 d. Nr. T-346
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 6 dalimi, rajono savivaldybės tarybos 2003 m. vasario 20 d. sprendimo Nr. 26 „Dėl savivaldybės ilgalaikio materialiojo turto nuomos“ 3.8 punktu ir atsižvelgdama į Algimanto Puidoko komercijos įmonės 2013 m. rugsėjo 11 d. prašymą Nr. 13/09/11, nusprendžia:


1. Sudaryti naujam trejų metų terminui rajono savivaldybei nuosavybės teise priklausančių 96,27 kv. m ploto negyvenamųjų patalpų, esančių Šakiuose, E. Steponaičio g. 10 (Nekilnojamojo turto objekto kadastro duomenų byloje Nr. 84/193 pastato šifras – 1E2/p; patalpų indeksai – 1-1, 1-2, 1-3, unikalus patalpų Nr. 8493-5000-5016) nuomos sutartį su Algimanto Puidoko komercijos įmone.


2. Pavesti rajono savivaldybės administracijos direktoriui, sudarant nuomos sutartis, vadovautis Lietuvos Respublikos aplinkos ministro ir finansų ministro 2007 m. birželio 7 d. įsakymu Nr. D1-322/1K-206 (Žin., 2007, Nr. 65-2541) patvirtintomis Nuompinigių už valstybės materialiojo turto nuomą skaičiavimo taisyklėmis bei pasirašyti minėtų patalpų nuomos sutartį.

